อายุ 22 ปีค่ะ คือมีอาการประจำเดือนมาผิดปกติ โดยเดือนนี้มานานประมาณ1เดือนแล้ว แต่เลือดที่ออกมามีลักษณะกระปริบกระปรอยค่ะ ซึ่งเดือนที่แล้วก็มาปกติ แต่เคยมีอาการแบบนี้มาก่อน โดยเคยตรวจภายในเมื่อปีที่แล้วประมาณเดือนตุลาคม ซึ่งคุณบอกว่าเกิดจากภาวะเครียด จึงอยากถามว่า ควรสังเกตอาการต่อไปหรือว่าควรไปตรวจภายในซ้ำหรอคะ และเป็นอาการบ่งชี้ของโรคร้ายแรงหรือไม่อ่าคะ
สวัสดีค่ะ อาการมีเลือดออกกะปริดกะปรอยต่อเนื่องนาน 1 เดือนดังกล่าว อาจเกิดจาก1. ภาวะแทรกซ้อนจากการตั้งครรภ์ เช่น แท้งคุกคาม แท้งไม่ครบ เป็นต้น ดังนั้นหากมีเพศสัมพัธ์ ควรลองตรวจหาการตั้งครรภ์เป็นอันดับแรกค่ะ2.ความผิดปกติที่มดลูกและรังไข่ เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก เป็นต้น3. มดลูกอักเสบ หรืออุ้งเชิงกรานอักเสบ แต่จะมีอาการตกขาวที่ผิดปกติและปวดท้องน้อยร่วมด้วย4.ผลข้างเคียงจากการใช้ฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิดยาสตรี ยาสมุนไพร อาหารเสริมต่างๆ เป็นต้น รวมถึงยาบางชนิด เช่น ยาป้องกันการแข็งตัวของเลือด ยาต้านเศร้า เป็นต้น5. การทำงานผลิตฮอร์โมนของรังไข่ผิดปกติ เช่น ภาวะที่มีถุงน้ำในรังไข่หลายใบ (PCOS)6. มีโรคในระบบอื่นๆ เช่น มีภาวะเกร็ดเลือดต่ำ ภาวะไทรอยด์ฮอร์โมนต่ำ เป็นต้นหากยังคงมีเลือดออกอยู่เกือบทุกวัน หรือมีอาการปวดท้องน้อย หรือตกขาวที่ผิดปกติ ควรไปพบแพทย์เพื่อตรวจอีกครั้งค่ะ หากไม่ได้เกิดจาการตั้งครรภ์ หรือมีความผิดปกติที่มดลูกหรือรังไข่ รวมถึงไม่มีโรคในระบบอื่นๆ แพทย์อาจจ่ายยาปรับฮอร์โมนหรือยาหยุดเลือดให้ทาน เพื่อไม่ให้เลือดออกนานเกิดไปจนเกิดภาวะโลหิตจางตามมาค่ะ